Her er de danske priser på Audi Q8 e-tron

Efter sidste uges nyhed om, at Audi e-tron udskiftes med Audi Q8 e-tron i starten af næste år, er der nu også kommet danske priser. Der kommer fire forskellige versioner til Danmark og prisen starter ved 699.990 kroner for den mindste af dem.

I forhold til den oprindelige e-tron, er luksus-SUV’en Q8 opdateret med bl.a. hurtigere ladehastighed og længere rækkevidde. Samtidig har Audi i Danmark valgt at udstyre Q8 e-tron med et højere niveau af standardudstyr, end modellen har i Tyskland.

De nye Audi Q8 50 e-tron og Audi Q8 55 e-tron samt Sportback-versionerne introduceres i Danmark i løbet af første kvartal 2023, og priserne starter fra 699.990 kr. Topmodellerne Audi SQ8 e-tron og Audi SQ8 Sportback e-tron introduceres først senere.

Version | Rækkevidde | Pris
Q8 Prestige 50 e-tron quattro | 485 km | 699.990 kr.
Q8 Sportback Prestige 50 e-tron quattro | 499 km | 729.990 kr.
Q8 Prestige 55 e-tron quattro | 574 km | 739.990 kr.
Q8 Sportback Prestige 55 e-tron quattro | 592 km | 769.990 kr.

Standardudstyret i Audi Q8 e-tron tæller blandt andet:

Adaptiv luftundervogn.

Progressiv styring.

Assistentpakke tour.

Bakkamera.

MMI Navigation plus med MMI touch response.

Audi virtual cockpit.

Audi phone box light.

Smartphone interface.

Forberedelse til Functions on Demand.

Akustisk forrude.

2-zoners klimaanlæg.

4-vejs el-justerbar lændestøtte.

Ambientebelysningspakke.

Parkeringsklimafunktion.

Elektriske sidespejle med varme, indklapning og automatisk afblænding i begge sider.

Det bliver desuden muligt til tilkøbe to forskellige udstyrspakker, der hver især koster 30.000 kroner ekstra.

Plus Selection

Udstyrer bilen med det nye Singleframe-projektionslys, der er et indirekte lysbånd, som løber i hele Audi singleframe-grillens bredde mellem forlygterne, hvorved bilens front virker endnu bredere, og Audi ringene fremhæves. Derudover indeholder pakken komfortnøgle, Matrix-LED-forlygter, 4-zoners komfortklimaanlæg og ambientebelysningspakke plus.

Technology Selection

Technology selection indeholder B&O Premium Sound System med 3D lyd, assistentpakke Parkering med parkeringsassistent plus, Audi virtual cockpit plus, komfortparkeringsklimafunktion og 2. AC-ladetilslutning i passagersiden.

Her er de danske priser på Audi Q8 e-tron